**Iktatószám: BP/0701/6461/2016**

**NYÍLT PÁLYÁZATI FELHÍVÁS**

**Munkaerő-piaci szolgáltatásnyújtás támogatására**

**azonosítószám: BP/0701/6461/2016**

**Budapest**

**2016. április 18.**

**Pályázati felhívás**

(azonosítószám: **BP/0701/6461/2016**)

Budapest Főváros Kormányhivatala (továbbiakban: BFKH) a foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.) 13/A. § és  19/B. §-ai, továbbá a munkaerő-piaci szolgáltatásokról, valamint az azokhoz kapcsolódóan nyújtható támogatásokról szóló 30/2000. (IX.15.) GM rendelet (a továbbiakban: a Rendelet) alapján pályázati felhívást tesz közzé

**munkaerő-piaci szolgáltatásnyújtás biztosítására.**

**A pályázat célja:**

* hátrányos helyzetű, szociális problémákkal küzdő, munkavállalásra motivált nyilvántartott álláskeresők minél szélesebb körben történő hozzájuttatása a tanácsadásokhoz, az egyéni helyzetre is reagálni tudó szakszerű szolgáltatásokhoz,
* a BFKH munkaerő-piaci szolgáltatásainak bővítése a támogatással biztosított csoportos tanácsadásokkal,
* fejleszteni a BFKH együttműködését a szociális és civil szervezetekkel a hátrányos helyzetű nyilvántartott álláskeresők munkakészségének erősítése, munkakompetenciájának fejlesztése és a marginalizálódás, illetve az inaktivitásba süllyedés megakadályozása érdekében.

**A szolgáltatás nyújtásának célcsoportjai:**

A BFKH kerületi hivatalainak Foglalkoztatási Osztályain nyilvántartott álláskereső, szolgáltatást kérő személyek.

**A pályázat alanyai:**

A Rendelet 21.§ (1) bekezdése szerinti egyéni vállalkozó, vagy jogi személy.

**A munkaerő-piaci szolgáltatás tartalma:**

* **Álláskeresési csoportos tanácsadás (1 napos/5 órás)** a Rendelet 4. § és 10. § alapján. A résztvevők csoportos tanácsadás keretein belül megismerhetik az álláskereséshez nélkülözhetetlen kommunikációs eszközök használatát mind írásban, mind szóban, a telefonos és személyes kapcsolatfelvétel technikáit, kialakítását és építését.

**A pályázatban szereplő munkaerő-piaci szolgáltatással érintett terület:**

A Budapest Főváros Kormányhivatala foglalkoztatási és munkaerő-piaci feladatokat ellátó szervezeti egységei, az alábbiak szerint:

1. BFKH III. Kerületi Hivatala Foglalkoztatási Osztály (1039 Budapest, Heltai J. tér 7., illetékessége: I., II., III. kerület)
2. BFKH IV. Kerületi Hivatala Foglalkoztatási Osztály (1043 Budapest, Kassai u. 24/b., illetékessége: IV., XIV., XV. kerület)
3. BFKH VIII. Kerületi Hivatala Foglalkoztatási Osztály (1082 Budapest, Kisfaludy u. 11., illetékessége: V., VII., VIII. kerület)
4. BFKH IX. Kerületi Hivatala Foglalkoztatási Osztály (1092 Budapest, Ráday u. 42-44., illetékessége: IX., XI., XII., XXII. kerület)
5. BFKH XIII. Kerületi Hivatala Foglalkoztatási Osztály (1137 Budapest, Katona J. u. 25., illetékessége: VI., XIII. kerület)
6. BFKH XVI. Kerületi Hivatala Foglalkoztatási Osztály (1163 Budapest, Vívó u. 2., illetékessége: X., XVI., XVII. kerület)
7. BFKH XVIII. Kerületi Hivatala Foglalkoztatási Osztály (1181 Budapest, Darus u. 5., illetékessége: XVIII., XIX. kerület)
8. BFKH XX. Kerületi Hivatala Foglalkoztatási Osztály (1203 Budapest, János u. 6., illetékessége: XX., XXIII. kerület)
9. BFKH XXI. Kerületi Hivatala Foglalkoztatási Osztály (1211 Budapest, Mansfeld P. u.1., illetékessége: XXI. kerület)

(A szervezeti egységek illetékességi területe, elérhetősége megtalálható: <http://fovaros.munka.hu/>)

**A pályázaton történő részvétel feltételei:**

Pályázhat minden személy, illetve  szervezet, amennyiben az alábbi feltételeknek megfelel:

* a pályázó szerepel a Nemzetgazdasági Minisztérium Munkaerő-közvetítő és Koordinációs Főosztály (továbbiakban MKKF) ideiglenes nyilvántartásában, mint munkaerő-piaci szolgáltatást nyújtó szervezet,
* a pályázó a pályázatban meghatározott célcsoport számára térítésmentesen nyújtja a pályázati kiírásban meghatározott szolgáltatást,
* a pályázó a pályázat benyújtását megelőzően legalább egy évig folytatta azt a szolgáltatási tevékenységet, amelynek támogatására – jelen pályázati kiírásnak megfelelően – a pályázatot benyújtotta (Rendelet 21. § (2) bekezdés a) pont),
* vállalja, hogy a pályázati felhívásban meghatározott dologi feltételeket a támogatott szolgáltatás nyújtásának teljes időtartama alatt biztosítja,
* vállalja, hogy Budapest Főváros Kormányhivatala kerületi hivatalainak Foglalkoztatási Osztályai által pályázóhoz irányított nyilvántartott álláskereső és szolgáltatást kérő személyek részére biztosítja a nevezett munkaerő-piaci szolgáltatást,
* vállalja, hogy a pályázat pozitív elbírálása esetén – saját költségén, megfelelő példányszámban – a szolgáltatás nyújtásáról tájékoztató anyagot készít, melyet a BFKH Foglalkoztatási Főosztálya rendelkezésére bocsát a pályázatában megjelölt célcsoportok tájékoztatása, megszólítása céljából,
* vállalja, hogy a szolgáltatás nyújtásával kapcsolatban tudomására jutott adatokat rendeltetésszerűen használja fel,
* vállalja, hogy a pályázatban megjelölt tevékenységeket és szolgáltatást saját munkaszervezetén belül, saját infrastruktúrájának felhasználásával biztosítja,
* vállalja, hogy a támogatással megvalósított szolgáltatás elvégzésére másnak megbízást nem ad (alvállalkozó igénybevétele kizárt),
* vállalja, hogy a pályázatában megjelölt tevékenységet és szolgáltatást megfelelő végzettségű, munkaszerződéssel vagy megbízási szerződéssel rendelkező szakembereivel biztosítja a támogatott szolgáltatás nyújtásának teljes időtartama alatt (a Rendelet 1. sz. mellékletének megfelelően),
* vállalja, hogy a támogatott szolgáltatást igénybe vevő nyilvántartott álláskereső személyeket a BFKH-val kötött hatósági szerződésben rögzített azonosításra alkalmas módon nyilvántartja,
* vállalja, hogy az elnyert támogatást a pályázatban foglalt szolgáltatás nyújtása céljából használja fel,
* nyilatkozik, hogy a 2011. évi CXCV. tv. 50. §-ában valamint az Ávr. 82. §-ában foglaltak alapján megfelel a rendezett munkaügyi kapcsolatok feltételeinek,
* a közpénzekből nyújtott támogatások átláthatóságáról szóló 2007. évi CLXXXI. tv. 6. és 8. §- aiban foglaltaknak megfelel,
* a nemzeti vagyonról szóló 2011. évi CXCVI. törvény 3. § (1) alapján átlátható szervezetnek minősül,
* tudomásul veszi, hogy az Rendelet 21. § (1) bekezdésében meghatározott támogatás nyújtása esetén a támogatásban részesülő szervezet vagy egyéni vállalkozó által nyújtott szolgáltatás szakmai és módszertani ellenőrzését a Kormányhivatal látja el (Rendelet 22. §), továbbá, hogy az NGM szakmai és pénzügyi ellenőrzést végezhet,
* vállalja, hogy a pályázati eljárás keretében megkötött hatósági szerződésnek a vonatkozó új végrehajtási rendelettel való összehangolása érdekében szükséges esetleges szerződésmódosításban együttműködik,
* vállalja, hogy a pályázati adatlapban szereplő összes szervezetére vonatkozó mellékletet kitölti.

Nem nyújtható támogatás annak a pályázónak, aki:

* nem szerepel az MKKF ideiglenes nyilvántartásában, mint munkaerő-piaci szolgáltatást nyújtó szervezet,
* nem felel meg a rendezett munkaügyi kapcsolatok államháztartásról szóló 2011. évi CXCV. törvényben, valamint az Ávr. 82. §-ában meghatározott feltételeinek,
* csőd-, felszámolási, végelszámolási vagy egyéb - a megszüntetésére irányuló, jogszabályban meghatározott - eljárás, illetve külön törvény szerinti adósságrendezési eljárás alatt áll,
* esedékessé vált és meg nem fizetett adó-, járulék-, illeték-, vámtartozással (továbbiakban: köztartozás) rendelkezik, kivéve, ha az adóhatóság számára fizetési halasztást vagy részletfizetést engedélyezett,
* az államháztartás alrendszereiből juttatott valamely támogatással összefüggésben súlyos szerződésszegést követett el,
* a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett, jogszabályban vagy az államháztartásról szóló törvény végrehajtásáról szóló 368/2011. (XII. 31.) Korm. rendeletben a támogatói okirat kiadásának vagy a támogatási szerződés megkötésének feltételeként meghatározott nyilatkozatokat nem teszi meg, a dokumentumokat nem nyújtja be, vagy a megtett nyilatkozatát visszavonja,
* a pályázat benyújtását megelőző két évben a Nemzeti Foglalkoztatási Alapból kapott támogatásokkal kapcsolatban vállalt fizetési illetve foglalkoztatási kötelezettségének nem vagy csak részben tett eleget.

A közpénzekből nyújtott támogatások átláthatóságáról szóló 2007. évi CLXXXI. törvény 6-8. §-a szerint nem indulhat pályázóként és nem részesülhet támogatásban

1. *aki a pályázati eljárásban döntés-előkészítőként közreműködő vagy döntéshozó,*
2. *a kizárt közjogi tisztségviselő,*
3. *az a)-b) pont alá tartozó személy közeli hozzátartozója,*
4. *az a)-c) pontban megjelölt személy tulajdonában álló gazdasági társaság,*
5. *olyan gazdasági társaság, alapítvány, egyesület, egyházi jogi személy vagy a szakszervezet ügyintéző vagy képviseleti szervének tagja,*
6. *az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy*
	1. *amely a pályázati kiírást megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),*
	2. *amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,*
7. *akinek a részvételből való kizártságának tényét a 13. § alapján, a honlapon közzétették.*

A pályázat elbírálásánál **döntéshozónak minősül**:

dr. György István kormánymegbízott

A pályázat tárgyában hozott **döntés előkészítésében résztvevő személyek**:

Mátrainé Bartus Éva főosztályvezető-helyettes

Ujhelyi Zita eszközkoordinációs főreferens

Bunyikné Kijácz Krisztina szolgáltatási főreferens

**A munkaerő-piaci szolgáltatás nyújtásának személyi feltételei:**

Megfelelő végzettségű és tapasztalattal rendelkező, továbbá munkaszerződéssel vagy megbízási szerződéssel rendelkező szakemberek a Rendelet 1. sz. mellékletének megfelelően.

A pályázat kiírója a tanácsadók kiválasztásánál javaslattételi és/vagy egyetértési joggal rendelkezik.

A pályázó köteles 5 munkanapon belül gondoskodni a szolgáltatást nyújtó személy/ek helyettesítéséről (betegállomány, szabadság, munkaviszony megszűnése esetén stb.).

**A szolgáltatás nyújtásának dologi feltételei:**

A színvonalas szolgáltatás nyújtásához szükséges infrastrukturális feltételek és technikai eszközök:

* számítógép, nyomtató, internet hozzáférés, telefonvonal, fax és fénymásoló,
* megfelelően berendezett, megfelelő méretű csoportszoba/ák,
* flip-chart tábla, foglalkozást segítő vizuális eszközök, magyarázó ábrák,
* forrásanyagok (pl. szakkönyvek, napilapok és folyóiratok, szaknévsorok, telefonkönyvek),
* irodaszerek (tematikai segédlapok, jegyzetpapírok, színes karton, dosszié, boríték stb.),
* ügyfélváró (ügyfelek várakozására alkalmas helyiség székkel, ruhaakasztó fogassal, stb.),
* mellékhelyiség: mosdó és WC.

A pályázónak **2016. május 9-től Budapesten legalább egy, a fővárosi közösségi közlekedéssel jól megközelíthető helyszínen kell** rendelkeznie az infrastrukturális és technikai feltételekkel.

**A pályázat keretében nyújtandó támogatásra vonatkozó előírások:**

A Rendelet 25. § (1) bekezdése alapján a 21.§ (1) bekezdésében meghatározott támogatás összegének kiszámításánál a szellemi foglalkozásúak tekintetében a Központi Statisztikai Hivatal által a támogatás megállapításának évét, mint tárgyévet megelőző második évre vonatkozóan meghatározott havi bruttó átlagkereset és a tanácsadás típusának szorzóját kell alapul venni (2014. évben **321 945 Ft**).

**Az álláskeresési tanácsadásnál figyelembe vehető időtartam: 1 nap/ 5 óra/csoport.**

A csoportok átlagosan 20 (minimum 10, maximum 30) fővel indíthatók.

**A csoportos formában megvalósuló álláskeresési tanácsadásban résztvevő ügyfelek tervezett létszáma: 3240 fő.**

**Elvárt eredmény** a szolgáltatásban részt vevők esetében (pozitív kimenet):

* **álláskeresési tanácsadás (csoportos):** az illetékes Foglalkoztatási Osztály/ a szolgáltatásban részt vevő által igazolt elhelyezkedés önállóan vagy támogatással (a szolgáltatással érintett létszám 20%-ánál),

Támogatott a támogatás 20 százalékára a BFKH-val kötött hatósági szerződésben meghatározott eredmény teljesítésekor jogosult a Rendelet 25. § (2) bekezdése alapján, ezért a támogatás 20%-a az eredmény elfogadása esetén fizethető ki. Az egyes időszaki elszámolások és a kifizetések az esedékes támogatásnak csak a 80%-ára vonatkozhatnak. Az elvárt eredmény ellenőrzése a BFKH hatásköre.

**A pályázat keretében nyújtható támogatás forrása:**

A Nemzeti Foglalkoztatási Alap foglalkoztatási alaprész fővárosra decentralizált kerete.

**A pályázat keretében nyújtható támogatás formája:**

Vissza nem térítendő támogatás.

**A pályázat keretében nyújtható támogatás mértéke:**

A Rendeletben foglaltaknak megfelelően (lásd. II. pont).

**A támogatások folyósításának módja:**

A BFKH a támogatást - a hatósági szerződésben rögzített feltételek teljesítését követően - a szolgáltatásnyújtás megvalósulása során havonta küldött elszámolás alapján, utólag, a beérkezést követő 30 napon belül utalja a támogatottnak. Az utalás feltétele a havonta beküldött elszámoló lap és hiánytalanul csatolt mellékletei. A támogatott a tevékenysége ellenértékeként meghatározott támogatás 80%-ra tevékenységkötelmet, 20%-ra eredménykötelmet vállal. Mindezek alapján a támogatott a támogatás 20 %-ra csak a hatósági szerződésben meghatározott eredmény teljesítésekor jogosult.

**A támogatott szolgáltatás megvalósításának időtartama:**

A pályázónak a szolgáltatás nyújtását a hatósági szerződés megkötését követően, legkorábban **2016. május 9-**től **2017. április 14-ig** kell biztosítani az alábbiak szerint:

* csoportos álláskeresési tanácsadás tervezett ideje 2016. május 9-től 2017. április 14-ig, **kivéve** a 2016. július 18 – 2016. augusztus 19-i időszak, valamint 2016. december 1-31.

Amennyiben jelen pályázati kiírás alapján a meghatározott szolgáltatási területekre érvényes pályázat nem érkezik, az újabb pályázati kiírás alapján nyertes pályázó által biztosított szolgáltatás a hatósági szerződés birtokában, későbbi időpontban is megkezdhető, de ebben az esetben is a szolgáltatás nyújtásának legkésőbb 2017. április 14. napjáig be kell fejeződnie.

Támogatottal kötött hatósági szerződések alapján meghatározott eredmény elszámolása a szakmai eredmény igazolását, illetve a kapcsolódó elszámolás benyújtását követő 30 napon belül történik.

**A pályázat tartalmára vonatkozó előírások:**

A pályázatot kizárólag az előírt adatlapon – a csatolandó mellékletekkel együtt – lehet benyújtani, melyek a következők:

* a pályázó alapító/létesítő okiratának (társasági szerződés, alapító okirat, alapszabály) olyan másolata, amelyet a pályázó „az eredetivel mindenben megegyező és a kiállítás napja óta nem változott” jelzéssel, és az aláírási címpéldánynak megfelelően aláírással és – ha azzal rendelkezik – pecséttel lát el,
* az ingyenes céginformációból ([www.e-cegjegyzek.hu](http://www.e-cegjegyzek.hu)) lekérdezett, kinyomtatott cégkivonaton, cégszerűen aláírt nyilatkozat arról, hogy az abban foglalt adatok a valóságnak megfelelnek és hatályosak,
* a cégjegyzésre jogosult személy/ek aláírási címpéldány másolata, amelyet a pályázó „az eredetivel mindenben megegyező és a kiállítás napja óta nem változott” jelzéssel, az aláírási címpéldánynak megfelelően aláírással és – ha azzal rendelkezik – pecséttel lát el,
* egyéni vállalkozó pályázó esetén az egyéni vállalkozóról és az egyéni cégről szóló 2009. évi CXV. törvény 7. § (3) bekezdésében meghatározott igazolás másolata vagy egyéni vállalkozói igazolványának másolata, a közhasznú vagy kiemelten közhasznú szervezetként való nyilvántartásba vételről szóló igazolás, továbbá

**cégformától függetlenül csatolandó mellékletek:**

* pályázó nyilatkozata arról, hogy nem áll csőd-, felszámolási eljárás, illetve végelszámolás alatt, illetve ha ellene ilyen eljárás indul, azt a BFKHFF felé haladéktalanul bejelenti,
* pályázó nyilatkozata arról, hogy esetleges részben helyt adó döntés esetén is fenn kívánja tartani a pályázatát,
* igazolás arról, hogy a pályázónak nincs lejárt, meg nem fizetett köztartozása - adó, járulék, illeték, vámtartozása, NFA, illetve más pénzügyi alapok, központi költségvetés felé - (nem Kincstári körbe tartozó szervezet esetében a Nemzeti Adó és Vámhivatal igazolása, Kincstári körbe tartozó szervezet esetében a pályázó nyilatkozata),
* a szolgáltatás nyújtásában résztvevő személyek részletes szakmai - aláírással ellátott - önéletrajza, referenciái,
* a szolgáltatást nyújtó személyek iskolai végzettségét igazoló okiratok hitelesített másolatai,
* a szolgáltatást nyújtó személyek munkaszerződésének, megbízási szerződésének a pályázó által hitelesített, eredetivel megegyező másolata, vagy megnevezett szakember nyilatkozata, mely szerint a szerződés teljesítéséhez fenti jogviszonyok keretében nyertes pályázat esetén a pályázó rendelkezésére fog állni,
* a pályázó nyilatkozata arról, hogy a támogatott szolgáltatást nyújtó személy rendelkezik az előírt egy év szakmai gyakorlattal, valamint a Rendelet mellékletében meghatározott feltételekkel,
* a pályázó nyilatkozata a szolgáltatást nyújtó személy/ek helyettesítéséről (szabadság, betegállomány stb.),
* nyilatkozat arról, hogy a pályázatot benyújtó szervezet a rendezett munkaügyi kapcsolatok – az Ávr. 82. §-ában meghatározott – feltételeinek megfelel,
* nyilatkozat az eljárás során tudomására jutott adatok rendeltetésszerű felhasználásáról,
* nyilatkozat arról, hogy a pályázó szervezet az előírt ideig folytatta azt a tevékenységet, amelynek támogatására pályázott,
* a pályázott szolgáltatási formára vonatkozó más szervezetek által kiállított referencia/ák,
* nyilatkozat a dologi feltételek biztosításáról,
* a pályázó nyilatkozata, hogy a pályázatban meghatározott célcsoport számára térítésmentesen nyújtja a szolgáltatást,
* a pályázó nyilatkozata, hogy a pályázatban megadott adatok, nyilatkozatok a valóságnak megfelelnek, a pályázathoz mellékelt iratok az eredetivel mindenben megegyeznek,
* a pályázó nyilatkozata, hogy az államháztartás alrendszereiből juttatott valamely támogatással összefüggésben nem követett el súlyos szerződésszegést, a támogatási szerződésben vállalt kötelezettségeket teljes egészében teljesítette,
* a pályázó nyilatkozata, hogy a pályázatban foglalt adatokban bekövetkező változásokról – különös tekintettel az érintettségre/összeférhetetlenségre vonatkozóan – a pályázatot kiíró szervet 8 napon belül értesíti,
* a szolgáltatás nyújtásában esetlegesen közreműködő egyéb szervezetekkel kötött együttműködési megállapodások, amelyek nem minősülhetnek sem a támogatott szolgáltatás elvégzésére adott megbízásnak, sem alvállalkozó igénybe vételének,
* a pályázó nyilatkozata arról, hogy a közpénzekből nyújtott támogatások átláthatóságáról szóló 2007. évi CLXXXI. tv. 6. és 8. §-aiban foglaltaknak megfelel,
* nyilatkozat arról, hogy más forrásokból elnyert támogatások tekintetében átfedések nem állnak fenn a jelen pályázatba foglalt, ugyanazon támogatási költség elemre vonatkozóan,
* a pályázó nyilatkozata, hogy Budapest Főváros Kormányhivatalával a támogatás folyósításának részletes feltételeit tartalmazó hatósági szerződést a megjelölt határidőben megköti,
* a pályázó nyilatkozata, hogy az Ávr. 97. § (1) bekezdése szerinti bejelentési kötelezettségének eleget tesz és a jogosulatlanul igénybevett támogatás összegét és annak kamatait az Ávr.-ben foglaltak szerint visszafizeti,
* nyilatkozat, hogy a nevezett vállalkozás a kis- és középvállalkozásokról, fejlődésük támogatásáról szóló 2004. évi XXXIV. törvény (KKVtv.) 3-5. §-aiban foglaltaknak megfelelő közép-, kis-, mikro- vagy egyéb vállalkozás,
* nyilatkozat, hogy a pályázó költségvetési támogatás tekintetében adólevonási joggal rendelkezik-e,
* a pályázó hozzájáruló nyilatkozata, hogy támogatás esetén a kedvezményezett neve, címe, a támogatás tárgya, a támogatás összege és aránya, a támogatott program megvalósítási helye nyilvánosságra hozható, továbbá az interneten megjelentethető,
* a pályázó hozzájáruló nyilatkozata, hogy a Kincstár által működtetett monitoring rendszerben nyilvántartott adataihoz a költségvetési támogatás utalványozója, folyósítója, a XIX. Uniós fejlesztések fejezetből biztosított költségvetési támogatás esetén a közreműködő szervezet, ennek hiányában az irányító hatóság (a továbbiakban együtt: a támogatás folyósítója), az Állami Számvevőszék, a kormányzati ellenőrzési szerv, az európai támogatásokat ellenőrző szerv, az állami adóhatóság, a csekély összegű támogatások nyilvántartásában érintett szervek, valamint jogszabályban, pályázati kiírásban, támogatói okiratban, támogatási szerződésben meghatározott más jogosultak hozzáférjenek,
* a pályázó nyilatkozata, hogy tudomásul veszi, hogy a támogatásban részesülő szervezetként vagy egyéni vállalkozóként a nyújtott szolgáltatás szakmai és módszertani ellenőrzését a kormányhivatal látja el,
* nyilatkozat, hogy a pályázó a Nemzetgazdasági Minisztérium Munkaerő-közvetítési és Koordinációs Főosztálya (vagy 2015. január 1-jét megelőzően a Nemzeti Munkaügyi Hivatal) ideiglenes nyilvántartásában, mint munkaerő-piaci szolgáltatást nyújtó szervezet szerepel.

**A pályázat benyújtásának helye és módja:**

A pályázati dokumentációt a BFKH Foglalkoztatási Főosztály Befektetés Ösztönzési és Szolgáltatási Osztályához lehet benyújtani **kizárólag személyesen** az alábbi címen:

**Budapest Főváros Kormányhivatala**

**Foglalkoztatási Főosztály**

**1082 Budapest, Kisfaludy u. 11.**

1 példányban, továbbá egy példány egyszer írható CD-n a BFKHFF által kiadott pályázati adatlapon (amely elérhető a <http://fovaros.munka.hu> és a [www.kormanyhivatal.hu/hu/budapest](http://www.kormanyhivatal.hu/hu/budapest) honlapon) a pályázati felhívásban meghatározott határidőig. Az eredeti pályázat mindegyik oldalát (beleértve a mellékleteket is) a pályázónak - az aláírási címpéldányon feltüntetett vezetőjének, képviselőjének - szignálnia kell. Az eredeti példányt FŰZVE vagy KÖTVE oldalszámozással és tartalomjegyzékkel ellátva, gépelt formában kell benyújtani. A pályázatot tartalmazó zárt borítékon fel kell tüntetni: „PÁLYÁZAT”, a pályázó teljes nevét, címét és a pályázati felhívás azonosítóját. (**azonosítószám: BP/0701/6461/2016**)

**A pályázat benyújtásának határideje:**

**2016. április 27. 12 óra**

A beérkezési határidő után beadott pályázatok érdemi vizsgálat nélkül elutasításra kerülnek. A pályázat kiírója csak a pályázati kiírásnak megfelelően, a Pályázati Egységcsomag szerint elkészített, és az abban szereplő, kötelező mellékletekkel ellátott pályázatokat bírálja el. Indokolt esetben a pályázatot kiíró hiánypótlásra lehetőséget biztosít, amely azonban a pályázat szakmai, pénzügyi tartalmát érdemben nem érintheti.

A hiánypótlással kapcsolatos feladatokat a BFKH Foglalkoztatási Főosztály Befektetés Ösztönzési és Szolgáltatási Osztálya látja el.

A Pályázati Egységcsomag 2016. április 18. napjától letölthető a <http://fovaros.munka.hu> valamint a [www.kormanyhivatal.hu/hu/budapest](http://www.kormanyhivatal.hu/hu/budapest) honlapokról.

**A pályázat elbírálása**

A BFKH a pályázati felhívásban foglaltak, a jogszabályi feltételek, továbbá az alábbi mérlegelési szempontok szerint dönt a benyújtott pályázatokról, figyelembe véve a BFKH szakértői - belső és külső - bizottságának javaslatát. A pályázat eredményét a [www.kormanyhivatal.hu/hu/budapest](http://www.kormanyhivatal.hu/hu/budapest) és <http://fovaros.munka.hu> honlapon közzéteszi.

A mérlegelési jogkörben hozott elutasító döntés ellen jogorvoslatnak helye nincs, kivéve, ha a döntéshozó a mérlegelési jogkör gyakorlására irányadó jogszabályban meghatározott szabályokat megsértette. Amennyiben a pályázat elutasítására a jogszabályban meghatározott feltételek hiánya miatt került sor, a döntés ellen a közlést követő naptól számított 10 munkanapon belül a Nemzetgazdasági Minisztériumhoz címzett (1051 Budapest, Nádor tér 4.), de a BFKH-hoz (1082 Budapest, Kisfaludy u. 11.) 2 példányban benyújtott illetékmentes fellebbezéssel lehet élni.

**A támogatás nyújtásával kapcsolatos mérlegelés során a BFKH figyelembe veszi:**

* a munkaerő-kereslet és –kínálat helyi jellemzőit,
* a főváros foglalkoztatási helyzetét és a munkanélküliségi mutatóit,
* a pályázó és a BFKH korábbi szakmai együttműködésének tapasztalatait (a korábban nyújtott szolgáltatás színvonala, eredményessége, havi elszámolások rendje, adminisztrációs kötelezettségek teljesítése),
* a pályázó más szervezettel történő korábbi szakmai együttműködésének tapasztalatait

(referencia csatolása szükséges a korábban nyújtott szolgáltatás színvonalára, eredményességére vonatkozóan),

* a támogatás konkrét célkitűzéseinek (elvárt eredmény) érvényesítését,
* az „ár-érték” arányt, tehát az igényelt támogatás és a szolgáltatás szakmai tartalmának viszonylatában a kedvezőbb ajánlatot.

Előnyben részesül az a pályázó, aki/akinél/akinek:

* az adott szolgáltatási tevékenység végzésében az előírtnál nagyobb tapasztalattal, több éves gyakorlattal rendelkezik, és erről referenciákat tud bemutatni,
* a pályázatban nevesített szolgáltatást nyújtó szakemberek a pályázati felhívásban megjelölt szakterületen egy évnél több gyakorlattal rendelkeznek,
* foglalkoztatási fejlesztési/szociális/oktatási/kulturális projektek és/vagy egyéb területen szerzett, a munkaerő-piaci szolgáltatással azonos vagy azzal egyenértékű hasonló tevékenységi/foglalkozási körben legalább egy év tapasztalattal rendelkezik,
* szolgáltatásával a főváros teljes területét lefedi.

A támogatásról szóló hatósági szerződésben meghatározásra kerül az a szolgáltatás/tevékenység, amelyek nyújtásához a BFKH támogatást biztosít, valamint a támogatás mértéke, a szolgáltatás nyújtásától elvárt eredmény, a folyósítás időtartama, az elszámolás módja, továbbá a szerződésszegés jogkövetkezményei.

**Az elbírálás határideje**: a benyújtási határidőt követő legfeljebb 30 nap, mely egy alkalommal újabb 30 nappal meghosszabbítható.

**A hiánypótlás feltételei:**

Hiánypótlást kizárólag a BFKH kezdeményezhet.

* A *hiányos pályázatot benyújtó pályázót* – megfelelő határidő (a hiánypótlási felhívás kézhezvételét követő naptól számított 8 napon belül) megjelölése és a mulasztás jogkövetkezményeire történő figyelmeztetés mellett – hiánypótlásra hívhatja fel, a pályázat benyújtásától számított 8 napon belül.
* A BFKH egy alkalommal él hiánypótlási felhívással kizárólag abban az esetben, ha a beérkezett pályázatok hiánypótlás nélkül nem értékelhetők.

Amennyiben a pályázó a hiánypótlási kötelezettségének határidőre nem tesz eleget, a BFKH az eljárást végzéssel megszünteti.

**A szerződésszegés jogkövetkezményei**

Ha a támogatott a hatósági szerződésben foglaltakat megszegi, nem, vagy csak részben teljesít, a támogatást a visszakövetelés időpontjában hatályos, a kötelezettségszegés napjától a visszakövetelésről rendelkező határozat meghozatalának napjáig a közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.) 132. § (2) bekezdése szerint kiszámított késedelmi pótlékkal növelt összegben kell visszafizetni.

Amennyiben a kötelezett visszafizetési kötelezettségének a visszakövetelésről rendelkező határozatban megjelölt határidőig nem tesz eleget, e határidő elmulasztásának napjától a befizetés napjáig a támogatás összegének alapulvételével kiszámított késedelmi pótlékot is köteles fizetni.

A BFKH fenntartja a jogot a pályázati felhívás módosítására, visszavonására, valamint arra, hogy eredménytelen pályázati eljárás esetén a pályázati felhívást újból közzé tegye.

**A szolgáltatás megvalósításának nyomon követése:**

A BFKH Foglalkoztatási Főosztály Befektetés Ösztönzési és Szolgáltatási Osztálya folyamatosan figyelemmel kíséri a szolgáltatás szakmai megvalósulását, szükség esetén segítséget nyújt a támogatottnak.

**A pályázattal kapcsolatban további információ kérhető:**

Budapest Főváros Kormányhivatala Foglalkoztatási Főosztály (cím: 1082 Budapest, Kisfaludy u. 11.)

Bunyikné Kijácz Krisztina , Tel.: 06-1/477-5763, e-mail: kijaczk@lab.hu